Banting – Bladsy 2 – toortsie.com
Is 'n lae koolhidraat dieet gevaarlik?
Augustus 3, 2019 Augustus 3, 2019 ~ Toortsie	~ 31 Kommentaar
O, nee, ek weet glad nie! Ek is mos nie 'n dokter nie! Hierdie foto het Ditchthecarbs op Instagram gesit en na aanleiding van dit skryf ek hierdie bloginskrywing.
Genadiglik is daardie debatte verby, of Banting volhoubaar is, of dit gesond is, ens. Of dalkies kry ek net nie meer met dit te doen nie. Ek sien ook nie meer vreeslik artikels om die gesondheid daarvan te bewys nie, ek het dit nie meer nodig nie.
Toe ek destyds op my blog aangekondig het dat ek die Bantingleefstyl volg, het iemand vir my gesê: 'Jy is seker nie ernstig nie.'
Ek het baie dinge aangehoor, dat, as jy Banting doen, jy nie eintlik moet oefen nie, of, dat jy juis baie moet oefen en jy nie die dieet kan volg as jy min oefening kry nie. Banting sou jou na ses maande inhaal, dis ook in my gesig gesê deur 'n kenner, eerstens dat jou cholesterol jou iewers gaan inhaal, en aan die anderkant, deur dieselfde kenner, met ekstra groot oë, dat as jy Banting begin, jy dit nooit weer sal kan stop nie, want dán gaan jou cholesterol jou probleme gee. Ag, daar was nog doemstories. Party het gesê, probeer dit maar vir 'n rukkie. 'n Goedbedoelende het vir my 'n e-pos gestuur van 'n tweeling wat die toets gedoen het, een het gebant, die ander een nie. Al verskil aan die einde was dat die Banter 'n slegte asem gehad het.
Wel, ná vyf jaar van Banting moet ek bieg: Ek het nie na die doemprofete geluister nie. Ouch! Ek was sowaar ernstig toe ek gesê het ek doen dit nou. Ek het sowaar aangehou en dit nie na 'n rukkie gelos nie. Soms het ek, terwyl ek die leefstyl volg, minder geoefen en ander kere meer. My cholesterol het my sowaar nie na ses maande ingehaal nie. Ag, die metaboliese sindroom wat ek gehad het, het ook saggies die wyk geneem. My bloedsuiker word deesdae nie eers meer getoets nie! Ek kry komplimente vir my vel wat mooi is, my hare groei teen 'n spoed, ag, daar is te veel om op te noem.
Maar die lekkerste lekker was hierdie week toe die narkotiseur opgewonde vir my gesê het hoe lekker dit is om vir 'n 'gesonde' mens narkose te gee, en weer, toe ek so aan die slaap raak, was die laaste wat ek hoor toe hy dit in die teater herhaal. Ek het sommer met 'n glimlag weggesweef.
Banting, jou lekker ding!
Of dit gesond is vir jou wat hier lees, weet ek nie, dis iets wat net jy en jou dokter oor kan besluit, maar vir my het dit beslis gewerk, werk dit steeds. Ek stap lag-lag apteek toe, want my voorskrif is aansienlik ligter as wat dit voorheen was.
Beskermd: Toortsie se lieflike gebakte kaaskoek
Mei 22, 2019 ~ Toortsie
April 10, 2019 April 9, 2019 ~ Toortsie	~ 13 Kommentaar
Ek kry interessante navrae en geniet elkeen van hulle. Gereeld vra iemand vir my in hoe 'n lang (of kort) tyd ek die gewig verloor het wat ek met Banting verloor het. Dit voel soms vir my asof dit vir die mense 'n aanduiding is of hulle 'reg' verloor.
Nee, mense! Daar is GEEN ooreenkoms tussen twee mense se gewigsverlies nie. Ons almal verskil. Ook wat Banting aanbetref.
Ons liggame reageer almal verskillend op dit wat ons inneem, en, terloops, ek kry soveel keer 'lesings' hieroor van goedbedoelde mense wat net vir my wil laat besef dat ons almal verskil. Ek weet ons almal verskil.
As ek dit reg verstaan, is Banting nie in die eerste plek 'n gewigsverliesprogram nie, maar 'n gesondheidsprogram. Baie mense doen dit om gewig te verloor, met goeie resultate, maar ander het weer nie dieselfde resultate nie, dit hang van persoon tot persoon af.
Wanneer ons ons eetplan so drasties verander soos met Banting, gebeur daar baie dinge in ons liggaam. Ons metabolisme verander totaal, veral as ons voorheen 'n koolhidraatryke laevet dieet gevolg het. Ons liggame begin om ander hormone af te skei. Dit moet aanpas by die nuwe eetplan.
Sommige mense tel selfs gewig op in die begin.
Dit is ook nie 'n uiters maerword dieet nie. Ek het met Weigh Less en Weight Watchers baie maerder geword as wat ek met Banting geword het. Die verskil is, met Banting kon ek nou al vir 4 jaar en 9 maande daarmee volhou, wat ek nie met die ander eetplanne kon doen nie. (Ek het 18 kg verloor.)
My gewig het nie soos 'n glyplank die heeltyd afgekom nie. Inteendeel, ek was met Banting al maerder as wat ek tans is. Daar is maar altyd 'n twee kilogram speling wat my gewig op- en afgaan. My gewig stabiliseer altyd op 'n sekere plek. Verlede jaar, egter, het ek skielik 'n paar kilogramme opgetel wat veroorsaak het dat my klere nie so gemaklik gesit het nie, ek dra nou al vir jare dieselfde nommer.
Ek vermoed dat die gewigstoename te wyte was aan 'n reeks kortisooninspuitings wat ek gekry het. Dit was of ek pofferig was. Ewe skielik, uit die bloute, verloor ek daardie ekstra kilogramme amper oornag en nou het ek weer 'n kortisooninspuiting gekry, en my gewig het dieselfde gebly. Vreemd.
Ek het nie die antwoorde nie. Al wat ek weet en waarvoor ek dankbaar is, is dat ek volgehou het met my eetplan soos altyd. Ek het niks verander nie en steur my nie daaraan as ek 'n kilogram of wat optel nie, iewers verloor ek dit weer.
Vir my gaan dit nie net oor die gewig wat ek verloor het en af hou nie, dit gaan daaroor dat my cholesterol en bloedsuiker heeltemal onder beheer is, dat ek voorheen Metaboliese Sindroom gehad het, wat nou nie meer die geval is nie.
Vir my werk Banting, soos ek al hoeveel keer gesê het. Ek kan egter nie waarborg of dit vir jou ook sal werk nie, maar as jy totaal oorgewig is, vetsugtig, 'morbidly obese', aan suiker verslaaf is, alles wat jy sien in jou mond wil druk, aan kos verslaaf is, mag Banting dalk net vir jou ook die antwoord wees. En soos ek altyd sê, praat net eers met jou huisdokter hieroor as jy oorweeg om dit te volg.
Toortsie's Bash! #SoCS
Maart 9, 2019 Maart 9, 2019 ~ Toortsie	~ Lewer kommentaar
Today's Stream of Consciousness Saturday prompt is bash/abash/a bash. As an Afrikaans speaking person, I couldn't think what the meaning of the word is at first. I asked Google and then I remembered!
I published a book with the word, 'bash' in the title! And it wasn't someone else's idea, it was my own idea! Toortsie's Banting Bash!
The reason I chose that name, was that it is a recipe book suitable for Banting, but I wanted a name that was easy to say, nice in the mouth and on the ear. I looked for something that alliterates. 'Toortsie's Banting Bash!' was such a title. I liked it. I didn't know the meaning of 'bash', but I liked the sound of it.
The translator told me that it was suitable because a bash can be a party, a social gathering, a celebration, a festivity. And yes, my book ís a party, a festivity, with wonderful food, very colourful, fun to make, with recipes that everyone that loves nice food, may eat. Not only Banters.
More English Blog posts
Butternut en Banting
November 6, 2018 ~ Toortsie	~ 9 Kommentaar
Iemand vra of ons butternut, of eerder, botterskorsie, mag eet as ons die Bantingleefstyl volg.
Ja, ons mag botterskorsie eet as ons die Bantingleefstyl volg, maar …
Botterskorsie is op die oranjelys, en ons weet mos dat ons oranjelysitems net in beperkte hoeveelhede mag eet.
Sommer net weer ter verduideliking:
Van die groen lys mag ons eet soveel ons liggame benodig.
Rooi items? Glad nie. Niks. Nul.
Oranjelys, soos aangedui, maar die oranjelys lees jy nie en, en, en nie, maar of, of of.
Terloops, pampoen is op die groen lys, dis net botterskorsie wat op die oranjelys is. Jy mag een en 'n halwe koppievol botterskorsie per dag eet, maar as jy soveel geëet het, mag jy vir daardie dag geen ander oranjelysitems eet nie. Die getalle soos wat dit in die oranjelys aangedui word, is die totaal vir die hele lys vir die dag. Dus, as jy een en 'n halwe appel geëet het, is jou kwota oranjelysitems vir die dag vol.
Botterskorsie is soeter as ander pampoen, daarom hou ons so baie van dit, en dis glad nie nodig om dit enigsins te versoet nie. Ek gooi sommer net 'n bietjie Aromat oor en maak dit gaar met botter. As jy bang voel vir Aromat, geur dit met liefde soos wat jy verkies.
As jy egter versigtiger met die koolhidrate wil wees, kies dan eerder van die ander pampoensoorte.
Baie mense voel hulle wil glad nie van die oranjelys af eet nie. Dis egter heeltemal onnodig en ek voel 'n mens beperk jouself te veel as jy nog die hele oranjelys ook uitsluit. Ons sluit alreeds al die stysels en suikers uit. Dus, as jy lus het vir iets op die oranjelys, eet dit, maar hou net by die voorgeskrewe hoeveelhede.
My laaste stuiwer in die armbeurs: Oppas om jou Banting té ingewikkeld probeer maak met onnodige goed wat jy uitsny, of om dit moeiliker te probeer maak as wat dit reeds is. Hou eerder by die reëls soos dit vasgestel is en verseker daardeur dat jy op die Bantingbus bly, in plaas daarvan om dit onnodig moeilik te maak en dit nie te kan volhou nie.